Document ID: 32008D0789

KOMISJONI OTSUS,
3. oktoober 2008,
millega muudetakse otsust 2006/588/EÜ, millega määratakse aastateks 2006-2012 kindlaks nõukogu määruse (EÜ) nr 1782/2003 artikliga 10 ettenähtud ümbersuunamisest tulenevate summade jaotus liikmesriikide vahel
(teatavaks tehtud numbri K(2008) 5534 all)
(2008/789/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (1) eelkõige selle artikli 10 lõike 3 esimest lõiku,
ning arvestades järgmist:
(1)
Komisjoni otsusega 2006/410/EÜ (2) on eelkõige kehtestatud eelarveaastateks 2006-2012 määruse (EÜ) nr 1782/2003 artikli 10 lõike 2 kohasest otsemaksete vähendamisest tulenevad summad, mis eraldatakse Maaelu Arengu Euroopa Põllumajandusfondile (EAFRD) eelarveaastateks 2007-2013.
(2)
Ümbersuunamisest tulenevaid summasid, mis kehtestati otsusega 2006/410/EÜ, on kohandatud komisjoni otsusega 2008/787/EÜ. (3) Kõnealune kohandamine mõjutab aastate 2008-2012 vastavaid summasid. Kohandamine on tingitud ühelt poolt puuvilja-, köögivilja- ja veinisektori reformi käigus suurenenud otsemaksetest ja teiselt poolt määruse (EÜ) nr 1782/2003 II lisas sätestatud siseriiklike ülemmäärade vähendamisest vastavalt kõnealuse määruse artikli 12 lõikes 4 sätestatud läbivaatamisele. Eelarveaastateks 2006-2012 määruse (EÜ) nr 1782/2003 artikliga 10 ette nähtud ümbersuunamisest tulenevad summasid tuleks samuti kohandada.
(3)
Seepärast tuleks vastavalt muuta komisjoni otsust 2006/588/EÜ. (4)
(4)
Käesoleva otsusega ette nähtud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2006/588/EÜ lisa asendatakse käesoleva otsuse lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 3. oktoober 2008

Labels: 18
19
5
6